Gnagarar

Gnagarar (latin Rodentia) er ein orden av pattedyr som er særprega ved dei to kraftige fortennene i overkjeven. Tidlegare rekna ein òg haredyra til gnagarane under overordenen Glires, men ein har gått bort frå dette synet i nyare tid. 

Til gruppa høyrer omkring 1 500 beskrivne artar fordelt på 30 familiar. I Noreg førekjem 18 artar.

 Kjenneteikn 
Gnagarane sitt fremste kjenneteikn er framtennene deira, som er tilpassa gnaging og veks heile livet. Hjå brunrotte Rattus norvegicus veks dei så mykje som 2,7 mm i veka. Dei er dekt med hard emalje berre på framsida, så når dei vert brukt får dei ein kvass egg som gjer dei til effektive gnagereiskapar. Ulike grupper nyttar dei til ulike føremål. Mønsteret i emaljen kan vera nyttig når ein skal bestemma artar.

Dyra i gruppa er kompakt bygde og har oftast korte bein. Dei er sålegjengarar og er elles særs varierte i kroppsbygging; særleg halen. Berre i Noreg er spennet breitt; artar som bever, ekorn, dei ulike rottene og lemenet har vidt ulike former på halen sin.

Den største gnagaren i verda i dag er flodsvinet, som kan vega over 60 kg og lever i våtmarker i Sør-Amerika. Dei langt fleste gnagarar er likevel smågnagarar som oftast veg mindre enn 100 gram.

 Inndeling 
miniatyr|Afrikansk pygmemus er rekna som ein av dei to minste gnagarane.
miniatyr|Dvergmus er rekna som ein av dei to minste gnagarane, og er blitt observert i Noreg.miniatyr|Bever er den største gnagaren som lever naturleg i Noreg.
mini|Flodsvin er den største nolevande gnagaren i verda.
Inndelinga under følgjer Animal Diversity Web,Myers, P., R. Espinosa, C. S. Parr, T. Jones, G. S. Hammond, and T. A. Dewey (2006) Rodentia (online), Animal Diversity Web. Vitja 23. november 2007 med nokre tillegg etter Handbook of the Mammals of the World  (2017).
Don E. Wilson, Thomas E. Lacher, Jr, Russell A. Mittermeier, Handbook of the Mammals of the World - Volume 7: Rodents II, pp. XXX, pub. november 2017, ISBN 978-84-16728-04-6

 Orden: Rodentia, gnagarar
 Underorden: Anomaluromorpha, springharegruppa
 Familie: Anomaluridae, skjelekornfamilien, lurvehaleekornfamilien
 Familie: Pedetidae, springharefamilien
 Underorden: Castorimorpha, bevergruppa
 Familie: Castoridae, beverfamilien
 Familie: Geomyidae, kinnposerottefamilien
 Familie: Heteromyidae, kengururottefamilien
 Underorden: Hystricomorpha, marsvingruppa
 Infraorden: Ctenodactylomorphi, kamfingerrottelignende gnagarar
 Familie: Ctenodactylidae, kamfingerrottefamilien
 Infraorden: Hystricognathi
 Parvorden: Phiomorpha
 Familie: Hystricidae, holepiggsvinfamilien
 Familie: Petromuridae, klipperottefamilien
 Familie: Thryonomyidae, sumprottefamilien
 Parvorden: Bathyergomorpha, sandgravarliknande gnagarar
 Familie: Bathyergidae, sandgravarfamilien
 Parvorden: Caviomorpha, marsvinliknande gnagarar
 Overfamilie: Erethizontoidea, trepiggsvingruppa
 Familie: Erethizontidae, trepiggsvinfamilien
 Overfamilie: Cavioidea
 Familie: Dasyproctidae, agutifamilien
 Familie: Cuniculidae, pakafamilien
 Familie: Dinomyidae, pakaranafamilien
 Familie: Caviidae, marsvinfamilien
 Overfamilie: Octodontoidea, trompetrottegruppa
 Familie: Octodontidae, trompetrottefamilien
 Familie: Ctenomyidae, kamrottefamilien
 Familie: Echimyidae, piggrottefamilien, tornerottefamilien
 Familie: Myocastoridae, sumpbeverfamilien
 Familie: Capromyidae, beverrottefamilien
 Overfamilie: Chinchilloidea, chinchillagruppa
 Familie: Chinchillidae, chinchillafamilien
 Familie: Abrocomidae, haremusfamilien
 Underorden: Myomorpha, museliknande gnagarar
 Overfamilie: Dipodoidea, hoppemusgruppa
 Familie: Sminthidae, bjørkemusfamilien
 Familie: Zapodidae
 Familie: Dipodidae, hoppemusfamilien
 Overfamilie: Muroidea, musegruppa
 Familie: Calomyscidae
 Familie: Cricetidae, hamsterfamilien
 Familie: Muridae, musefamilien
 Familie: Nesomyidae
 Familie: Platacanthomyidae
 Familie: Spalacidae, moldvarprotter
 Underorden: Sciuromorpha, ekorngruppa
 Familie: Aplodontidae, beverekornfamilien
 Familie: Gliridae, sjusovarfamilien
 Familie: Sciuridae, ekornfamilien

 Kjelder 

 Semb-Johansson, Arne (red): Norges dyr - pattedyrene 3 Cappelen 1990

 Bakgrunnsstoff 



Kategori:Pattedyr